Mark Stone

**Mark Stone** (s. 13. toukokuuta 1992 Winnipeg, Manitoba) on kanadalainen jääkiekkoilija sekä Stanley Cup -voittaja, joka pelaa NHL-seura Vegas Golden Knightsissa. Hän toimii myös seuran kapteenina. Ottawa Senators varasi hänet , ja hän pelasi seurassa 2012–2019. Stone on edustanut urallaan myös Kanadaa, ja hän oli voittamassa vuonna 2016 maailmanmestaruutta.

## Ura
### Seuraura
#### Juniorikaudet
Stonen kasvattajaseura on Winnipeg M.H.A. Hän siirtyi kaudeksi 2007–2008 WHL-seura Brandon Wheat Kingsiin, jossa teki tulokaskaudellaan 56 runkosarjaottelussa tehopisteet 17+22=39. NHL-seura Ottawa Senators varasi hänet kuudennella kierroksella 178. pelaajana kesällä 2010. Kauden 2009–2010 päätteeksi Brandon Wheat Kings pelasi turnauksen isäntäjoukkueena Memorial Cupissa, jossa se oli toinen. 

Kaudella 2010–2011 Stone sijoittui tehopisteillä 37+69=106 WHL:n runkosarjan pistepörssissä kolmanneksi. Hän oli Wheat Kingsin paras pistemies ja syöttäjä, kuten myös kevään 2011 pudotuspeleissä pisteillä 1+9=10, joilla hän jakoi joukkueen sisäisen pistepörssin voiton Scott Glennien kanssa. Stone valittiin kauden päätteeksi WHL:n itäisen konferenssin ensimmäiseen tähdistökentälliseen.<

Syyskuussa 2011 Stone teki kolmivuotisen tulokassopimuksen Ottawa Senatorsin kanssa. Ottawa lähetti hänet kuitenkin harjoitusleirin päätteeksi takaisin Wheat Kingsiin, jossa hänet nimettiin joukkueen kapteeniksi. Wheat Kingsin uudeksi päävalmentajaksi tuli Ottawa Senatorsista erotettu Cory Clouston, joka oli Stonelle tuttu Ottawan harjoitusleireiltä. Stone edusti Team WHL:ää Subway Super Series -ottelussa Venäjän alle 20-vuotiaiden maajoukkuetta vastaan. Stone teki ottelussa tehopisteet 1+1=2 ja hänet valittiin ottelun parhaaksi pelaajaksi.

#### Ammattilaiseksi Ottawassa
Stone pelasi ensimmäisen ammattilaisottelunsa vielä WHL-kauden jälkeen, kun hän oli mukana yhdessä Senatorsin pudotuspeliottelussa. Kausilla 2012–2013 ja 2013–2014 Stone edusti pääosin Ottawan farmijoukkuetta, AHL:n Binghamton Senatorsia. Ottawassa hän pelasi kahden kauden aikana 23 runkosarjaottelua, kun Binghamptonissa niitä kertyi 91.

Stone teki läpimurtonsa kaudella 2014–2015, jolloin hän nousi NHL:n tähtipelaajien joukkoon. Hän teki runkosarjassa 64 pistettä 80 ottelussa, ja varsinkin vuodenvaihteen jälkeen hän oli tehokas. Kevätkaudella hän pelasi 46 ottelua ja teki niissä 47 pistettä. Stone oli 26 maalillaan tulokkaiden maalitilaston ykkönen, ja pisteissä hän jakoi kärkipaikan Johnny Gaudreaun kanssa. Vuoden tulokas -äänestyksessä Stone sijoittui toiseksi Aaron Ekbladin jälkeen.

Stone teki kesällä 2015 kolmen vuoden jatkosopimuksen Ottawa Senatorsin kanssa. Stone oli kolmen kauden aikana Senatorsin parhaimpia pistemiehiä ja teki joka kausi yli 20 maalia. Hän oli joukkueen paras pistemies kaudella 2017–2018, jolloin hän teki 62 pistettä 58 ottelussa. Joukkue itse jäi kaudella vasta toiseksi viimeiseksi. Stone ja Senators solmivat ennen kauden 2018–2019 vuoden jatkosopimuksen.

#### Vegas Golden Knigthsissa kapteeniksi ja Stanley Cup -voittoon

Senators kauppasi heikon kauden 2018–2019 siirtotakarajalla joukkueensa parhaimmat pistemiehet pois. Stone kaupattiin helmikuussa 2019 Vegas Golden Knightsiin. Senators sai kaupassa Erik Brännströmin, Oscar Lindbergin ja  ja antoi Stonen lisäksi myös Tobias Lindbergin. Golden Knight ja Stone sopivat heti kaupan jälkeen kahdeksan vuoden jatkosta sopimukseen. Sopimuksen arvo oli hieman yli yhdeksän miljoonaa dollaria vuodessa.

Stone valittiin kesken kaudella 2020–2021 Golden Knightsin historian ensimmäiseksi kapteeniksi. Joukkueella ei ollut kolmen ensimmäisen kauden aikana kapteenia, mutta Stone oli toiminut jo aiemmin joukkueen yhtenä varakapteenina.

Stone joutui toukokuussa 2022 selkäleikkaukseen, ja hänen sanottiin olevan pelikunnossa jälleen kauden 2022–2023 alussa. Hän pystyi pelaamaankin 43 ottelua, mutta jälleen tammikuussa 2023 hän sai uuden selkävamman. Hänet leikattiin uudelleen tammikuun lopulla. Stone pystyi pelaamaan jälleen vuoden 2023 pudotuspeleissä. Niissä Golden Knight voitti historiansa ensimmäisen Stanley Cupin, ja Stone teki 22 ottelussa 24 pistettä. Hän teki hattutempun viimeisessä ottelussa ja oli Jack Darraghin (vuonna 1920) ja Babe Dyen (vuonna 1922) jälkeen kolmas pelaaja, joka maalaa vähintään kolmesti mestaruuden ratkaisseessa ottelussa.

Stonen runkosarja kaudella 2023–2024 jäi myös kesken, kun hänen pernansa repeytyi helmikuussa 2024. Hänet sijoitettiin pitkäaikaisloukkaantuneiden listalle, ja hän palasi vasta pudotuspeleissä Läntisen konferenssin ensimmäisen kierroksen ottelussa Dallas Starsia vastaan. Golden Knight oli hyödyntänyt sekä keväällä 2023 että keväällä 2024 NHL:n palkkakattosäädösten porsaanreikää, sillä Stonen palkkaa ei pitkäaikaisloukkaantuneiden listalla laskettu mukaan palkkoihin ja Golden Knight pystyi hankkimaan uusia pelaajia pudotuspelejä varten. Pudotuspeleissä palkkakattosäädökset eivät enää päteneet, mutta vuonna 2025 solmitussa uudessa NHL:n ja NHLPA:n välisessä työehtosopimuksessa palkkakatto pätee myös pudotuspeleissä.

### Maajoukkueura

Stone pelasi alle 20-vuotiaiden MM-kilpailuissa vuonna 2012, jolloin hän voitti pronssia. Stone oli tehoilla 7+3=10 turnauksen toiseksi paras maalintekijä Ruotsin Max Fribergin jälkeen sekä neljänneksi paras pistemies Suomen Teemu Pulkkisen kanssa. Hän oli myös Kanadan paras pistemies ja valittiin joukkueen top-3-pelaajaksi. Stonella oli myös koko turnauksen paras aloitusprosentti (73,08%).

Stone oli kultaa voittaneessa Kanadan joukkueessa aikuisten MM-kisoissa 2016. Hän oli joukkueen kolmanneksi paras pistemies tehoilla 4+6=10. Stone oli myös mukana hopeaa voittaneessa Kanadan joukkueessa vuoden 2019 MM-kisoissa, jolloin hänet palkittiin myös turnauksen arvokkaimpana pelaajana. Lisäksi hänet valittiin turnauksen tähdistökentälliseen.

Stone edusti Kanadaa myös . Kanada voitti turnauksen, ja Stone teki neljässä ottelussa yhden maalin.

## Muuta
Stonen isoveli on jääkiekkoilija Michael Stone.

## Tilastot

## Lähteet
*
*

### Viitteet

## Aiheesta muualla